Suidpunt (142 books)
109 ratings (3.36 avg)
This will prevent Suidpunt from sending you messages, friend request or from viewing your profile. They will not be notified. Comments on discussion boards from them will be hidden by default.
Sign in to Goodreads to learn more about Suidpunt.
Suidpunt’s favorite books
Suidpunt is Currently Reading
(page 66 of 1001)
"Om die hele Oktoberrevolusie as 'n 'ongeluk', 'n 'voetnota', 'n 'struikelblok' te sien, as die Tsaarregering in elk geval op 'n demokrasie sou uitloop, is die toppunt van 'n geringstelling." — Oct 16, 2019 12:53PM
(page 55 of 632)
— Jul 21, 2019 07:27AM
Jul 20, 2019 04:34AM
Suidpunt’s Recent Updates
Suidpunt rated a book it was ok
Africana Afrikaner: Meestersimbole in Suid-Afrikaanse Skoolhandboeke
by J.M. Du Preez
Oct 19, 2019 06:54AM · like
Wat die filosofie betref, ek voel nie juis of ek veel meer weet as wat ek reeds weet nie. Dit voel amper soos 'n refrein van "'n betrokke kind is 'n gelukkige kind" waarmee ons op hoërskool gebreinspoel is - wat ek summier op dag 1 van postmatriek ve Wat die filosofie betref, ek voel nie juis of ek veel meer weet as wat ek reeds weet nie. Dit voel amper soos 'n refrein van "'n betrokke kind is 'n gelukkige kind" waarmee ons op hoërskool gebreinspoel is - wat ek summier op dag 1 van postmatriek verwerp het.
Neem nou maar die volgende sin: "'n Student wat hom skuldig maak aan onbetrokkenheid sondig teen sy Godgegewe kultuuropdrag" (bl. 24)
Dan gaan alle Unisa-studente seker reguit hel toe?
Eerder die bestaansrede van die boek is van veel groter waarde. Enige aap kan insien hierdie boek is 6 jaar laat geskryf na aanleiding van die studentebetogings in Europa van 1968.
Ons sien reeds op kampus in 1974 waar alles eerder 'n soort formalisme begin kry. Studente woon net die studentekerk by vir 'n getuigskrif van die predikant op hul CV (bl. 28). En vandag, noudat 'n predikant met geld gekoop kan word - of enige idioot op 'n aanlynkerk "georden" kan word, is die kerke daarom leeg?
Ook word reeds gewaarsku teen fabrilisme (Klaas Johan Popma se begrip vir die ontsieling van die akademie, waar alles net 'n middel tot 'n doel raak - opvoeding word bloot dressering/afrigting (weens die markgerigtheid); vergelyk Hannah Arendt se homo faber wat praat van die animal laborans [die werkersdier]). En dit is presies wat die universiteite vandag geword het.
Ook word studente gemaan om nie te veel rewolusionêr te probeer wees nie - want ook hulle beurt sal kom om van hul troontjies afgedonder te word.
Interessant: "Maar, waak daarteen dat kontak nie net volgehou sal word met anderrassiges nie, maar ook begin sal word met ander klassiges in eie volksgeledere." (bl. 16) Dit is nou wat betref die Christelike uitreike.
Einde ten laaste word daar ook gekla oor die Afrikaanse studente wat te min vernuwing vir die taal op die kampus doen, soos studenteliedjies en liedjies by die intervarsity toon.
Ek sou sê die Afrikaanse student was bloot net pragmatisties. Goed wat tydmors is - gooi dit opsy.
En die allergrootste fout wat die boek maak: "Die Christelik-nasionale samelewing is die Christen-Afrikaner-student se hawe in die storm - skuiling in die stryd - toevlug in die nood. Daarom mag die Christen-Afrikanerstudent nooit die stryd aanknoop met die samelewing (establishment) nie, maar moet hy elke dag pluk as geleentheid tot diensbaarheid van die samelewing." [p. 24]
En hoe wou jy dit op 'n kampus deurvoer wat reeds andersdenkend is? En met die hedendaagse predikante? Dis pêrels voor die swyne werp! ...more
Oct 18, 2019 01:02PM · like · see review
Suidpunt rated a book liked it
Die boek het ek teen R35,00 gekoop by 'n tweedehandse winkel. As ek nie afgebuk het nie, sou ek nie die boek onder die tafel gesien het nie.
Ek het slegs twee vrae.
Onder andere - gestel jou naam staan daar in die Skrif vasgevan Die boek het ek teen R35,00 gekoop by 'n tweedehandse winkel. As ek nie afgebuk het nie, sou ek nie die boek onder die tafel gesien het nie.
Onder andere - gestel jou naam staan daar in die Skrif vasgevang, met 'n datum by... wie se naam is dit dan: joune, 'n naamgenoot, iemand wat was of nog gebore moet word? Is ID-nommers ook in die Bybelkode ingesluit? Maak jy as 't ware ooit saak?
Nog 'n probleem - amper soos 'n palimpses word verskeie gebeurtenisse oor en oor geskrywe. Maar dit sê nie wat jy moet doen nie. Dit gee geen historiese konteks nie. En, met alle respek, hoe ver voordat profesie ontaard in 'n soort spekulatiewe horoskopie?
Ek wil glo, en ek is veral beïndruk dat "dinosourus" en "draak" kruis by Deuteronomium 4:25 (bl. 229). My 2-jarige susterskind het 'n draak met 'n dinosourus verwar toe hy Paw Patrol gekyk het - en ek onthou 'n dosent in die chemie wat gesê het die mense van die Middeleeue het op geraamtes van dinosourusse afgekom en gesê dit is drake. En hier in die skrif het jou nou konkrete bewyse dat dit presies dieselfde dier/wese was.
Die boek is 'n goeie tydsdokument van die 1990's fin-de-siècle: die angs, die onsekerheid, die ontbinding van die Sowjet-Unie, Russiese kernwetenskaplikes wat skielik sonder werk sit en te koop is, die samelewing wat 'n nonchalante houding kry, die rekenaar-oorskakeling, die internet... ...more
Oct 18, 2019 12:07PM · like · see review
Suidpunt is on page 66 of 1001 of Das Schwarzbuch Des Kommunismus: Om die hele Oktoberrevolusie as 'n 'ongeluk', 'n 'voetnota', 'n 'struikelblok' te sien, as die Tsaarregering in elk geval op 'n demokrasie sou uitloop, is die toppunt van 'n geringstelling.
Oct 16, 2019 12:53PM · like · see status
Oct 16, 2019 12:49PM · like
Suidpunt made a comment on Franci’s challenge
" Baie geluk! "
Oct 16, 2019 12:42PM · see challenge
Suidpunt liked that Franci has completed the 2019 Reading Challenge
Franci has completed her goal of reading 110 books for the 2019 Reading Challenge!
Die volkstaat as Afrikanerbestemming
by C.W.H. Boshoff
Ek is besig om 'n lys op te stel van alle voorstelle in die verlede hoe mens Afrikaans kan bevorder. En die foute en mislukkings wat gemaak is. Hierdie keer is dit die uitroep van 'n volkstaat.
Die voordele is natuurlik enorm.
Liters ink e Ek is besig om 'n lys op te stel van alle voorstelle in die verlede hoe mens Afrikaans kan bevorder. En die foute en mislukkings wat gemaak is. Hierdie keer is dit die uitroep van 'n volkstaat.
Liters ink en enorm veel tyd en geld kan bespaar word vir elke taalklagte, misverstand of eierdans wat andersins in 'n Engelstalige of veeltalige werksomgewing sou ontstaan, want die volgende is van nature in Afrikaans: elke klaskamer, elke staatsdepartement, elke polisiestasie, die motorhawe, die lughawe, taalverstellings op digitale kamera's en selfone, aanwysingsboekies, etikette op verbruikersgoedere (voedsel, drank), verstellings op wasmasjiene, oonde en tuimeldroërs; die handleiding van my Lamborghini; die teks agterop my Bacardi; kitsbanke; die howe; die wetboeke; die biblioteke; winkels; elke rekening wat in 'n vensterkoevertjie ontvang word; treinkaartjies; en bowenal: die Ontvanger van Inkomste.
En net omdat ek kan, hoef ek vir géén Amerikaanse stasie ooit op Engels op my geboortegrond te antwoord nie - dis Afrikaans met onderskrifte, net soos die Franse doen.
Ek wonder soms of die Franse, Duitsers en seker ook Nederlanders besef hoe bevoorreg hulle is!
Maar, dis my werk om na die foute te soek in elke teorie.
Vanoggend gesels ek en 'n Nestor oor die aangeleentheid.
Meneer Lemmer, en ander PRAAG-lesers, ekskuus dat ek vra.
Ek het ook gekyk na die Volkstaat-gedagte, en ek het klaar twee foute gevind. In SABRA se boekie van destyds is hulle altevol bewus van die geboortedalings binne volkstate, en wil soos Verwoerd en kie weer die fout begaan om immigrante te laat instroom soos nodig. Daar is genoeg statistiek wat bewys het dat die meeste immigrante verengels het. Maar hulle voer aan ons moet dit soos die Joodse Israel benader. Hier het hulle dit heeltemal mis: die Jode gebruik slegs Hebreeus as die hulpmiddel, maar hul geloof vorm die kern van hierdie bestaan. Ek kan netsowel al die Katolieke ter wêreld gaan aflaai op Malta (o, vrek!) en Latyn hulle amptelike taal maak. Dit kom op dieselfde rede neer. As 'n Volkstaat sou wees alleen vir die voortbestaan van Afrikaans, waarin eksklusief die Afrikaner wil bly - dan ignoreer jy mos die ander sprekers? Maar hier weet ons gaan dit nie tog oor die taal nie, maar die etnisiteit.
Ten tweede, en ek benodig u hulp hier: Transvaal was mos suiwer Hollands, met Hollandse wetgewing ens, ens. ens. Nou waarom het daar 'n Jameson-inval gebeur, waarom was daar 'n immigrante-vraagstuk in die eerste plek? Dit sê mos vir my jy gaan, met die hewige klomp immigrante, 'n blok begin kry wat eenvoudig sal weier om te assimileer, maar ook nie wil weggaan nie. Die waanbeeld dat almal nou oornag Afrikaans gaan begin praat is nie waar nie. Ook sê Duitsland jy hoef slegs B1-kennis van Duits te hê om in Duitsland te woon en werk ( https://www.goethe.de/ins/de/de/prf/o... ). Let wel - jy het 'n C2-vlak taalsertifikaat van die Goethe-Institut nodig om aan hul universiteite te studeer.
Wat behels B1? ( https://www.efset.org/english-score/c... )
Met ander woorde - jy het 'n klomp mense wat nie die vaagste benul het wat rondom hulle aangaan nie!
By 'n volkstaat gaan dit nie "om die taal nie, maar die etnisiteit." Ek tref 'n onderskeid tusssen "ras" en "etnisiteit". Ras dui op bv blankes, swartes, ens. Blanke Afrikaners en blanke Britte is van dieselfde ras, maar hulle etnisiteit verskil, onder meer omdat hulle verskillende moedertale het. Verskille in etnisiteit dui dus op kultuurverskille (maniere van dink en doen). Kultuur het taal as 'n wesensbestanddeel. Veralgemenend kan gese word: Europa het tradisioneel in verskillende volkstate verdeel, dus state waarin sowel die ras as die etnisiteit/kultuur/taal homogeen was. Gewoonlik word van die historiese Europese "nasiestate" gepraat, maar die genoemde homogeniteite dui daarop dat hulle sinoniem met volkstate was. Namate hulle homogeniteite/volkskarakter in die 20ste en veral 21ste eeu deur nie-etniese inkommers afgewater is, het hulle nasies geword, as onder "nasie" 'n nie-homogene bevolking verstaan word.
Aan die wortel van die Jameson/Uitlander-gebeure was daar dus verskille in etnisiteit. Die inkommers het ander kulture/gewoontes, bv tale, as die Transvaalse Hollandse/Afrikaanse blankes gehad.
Maar dit is maar net my mening. My mening beskou ek nooit as evangelie nie.
Baie dankie - ek is bewus van die Friese minderheid in 'n byna perfekte homogene land soos Denemarke wat nog al die jare daar was. Ek sal dit ook byvoeg: 'n volkstaat in die moderne eeu (ja, dit sluit Japan ook in) kan met verloop van tyd tog weer - in 'n mindere of meerdere mate - 'n veeltalige nasiestaat word.
Ja, veeltaligheid word deur die al hoe beter en meer uitgebreide gebruik van kommunikasiemedia en -middele bevorder. Die Europese/Westerse lande word alewig verwyt omdat hulle nie hulle grense vir inkommers oopgooi nie. Maar Japan poog deurgaans om sy monokulturaliteit te bewaar. China ook, hoewel inkommers skaars 'n duik in die Han-meerderheid kan maak. Indie diskrimineer op grond van etnisiteit deur die reg op permanente inkom tot etniese Indiers te beperk.
As 'n voetnota:
Nanette Gottlieb (2011. Language Policy in Japan: The Challenge of Change. Cambridge University Press,), 'n Duitserin, het ook in haar boek begin verwys na die klomp Portugese in Japan wat al vir eeue daar is en op taalregte aandring. Ek het die boek by die universiteit nog afgelaai, ek het nie die vaagste benul hoeveel hy nou kos nie.
Sy skryf onder meer:
In member city Oizumi, for example, one in every seven residents is non-Japanese, the largest proportion of any city in the country, and 90 per cent are South American. Itoi (2006) outlines some of the policies put in place in this city once it became apparent that the revision of the Immigration Control Law, combined with the presence of many factories in the area’s industrial park which attracted foreign workers, had resulted in an increased foreign population.
Local government staff from a range of areas where new residents needed services met to discuss the situation and identified communication as the biggest problem. To address this, the local government office developed a multi-pronged language policy. A South American person was hired to translate local government documents, listen to residents’ problems and mediate when necessary; a second bilingual staff member was employed at the counter of the Alien Registration Office, where new residents had to come to register.
Werklik interessant inligting: Portugese tekens in Japan. In Finland is daar in streke met baie Sweedse inwoners tweetalige Finns/Sweedse tekens (soos ek voorheen geskryf het). Kontrasteer dit met die nuwe Suid-Afrika, waar al sulke tekens eentalig Engels word.
Soos in Japan is daar in China baie gespesialiseerde, kundige, buitelandse werkers, maar sover ek weet, het hulle net verblyfpermitte en word hulle nie as permanente inwoners toegelaat nie.
'n Laaste puntjie in die boek wat mens aan die dink sit is Von der Ropp op bl. 57: is daar werklik so 'n groot gemene deler tussen Suid-Afrikaners dat hulle onafskeidbaar is, wat hulle bymekaar hou?
As mens kyk na die emigrasiekoers, en as mens eerlik moet wees, is die antwoord nee. ...more
Oct 06, 2019 01:36PM · like · see review
Suidpunt rated a book really liked it
by Leandere Hanekom
Een van die hartseerste verhale vir my was die een oor vader Ignatio (bl. 32-36). Die atmosfeer voel amper of jy in die middel van die rekenaarspeletjie van Shadow of the Tomb Raider is. Daar is die mooi kerk, die gevoel dat jy beloer word, die steel van d Een van die hartseerste verhale vir my was die een oor vader Ignatio (bl. 32-36). Die atmosfeer voel amper of jy in die middel van die rekenaarspeletjie van Shadow of the Tomb Raider is. Daar is die mooi kerk, die gevoel dat jy beloer word, die steel van die gebedskrale (deur 'n ateïs) en dan die spokery. Gaan hulle terug, is die kerk in 'n bouval-toestand, en dan kom die oorsaak waarom die Katolieke kerk tot niet is - een van die meisies van die dorp was dolverlief op hom, maar kon hom nie kry nie, en het sy naam beswadder - hy was kamstig die pa van haar ongebore baba ('n leuen). Daar was soveel onmin dat die kloosterskool gesluit is - die priester het geen lewenslus meer gehad nie en het sommer gou siek geword en gesterwe. Die eerste keer is sy eerbaarheid aangetas, en nou, die tweede keer, was dit diefstal van sy onskuld - die gebedskrale.
Maar die eintlike verhaal wat my in stomme verbasing gelaat het is dié van die Afrikaanse letterkundige P.J. Nienaber - ek het die belangrikste deel onder sy besprekingsblad van die Afrikaanse Wikipedia-artikel geplaas, sou iemand dit ensiklopedies waardig vind, want ongelukkig is die boek nog nie herdruk nie. ( https://af.wikipedia.org/wiki/Besprek... )
Kortom: Nienaber se perd op die plaas is weg en hy gaan soek na hom. Skielik sien hy 'n wag-'n-bietjie-boom en 'n onbekende klip, en 'n afkopspook. Die spook is toe 'n Boeresoldaat wie se kop deur 'n bomskerf afgeskiet is en sy kop word vermis - hy wil hê sy geraamte moet weer bymekaar wees. Nienaber se beloning sal in 'n trommeltjie te vinde wees. Nienaber en sy pa begrawe die geraamte op 'n Christen-wyse, en Pa is met die trommeltjie na die Uniegebou, want 'n derde van die oorlogsbuit behoort aan die Unieregering. Die kwitansie wat uitgeskryf word is 300 goue ponde. Hiermee is die plaas se laaste paaiement betaal en Nienaber kon ook nou nagraads gaan studeer - te midde van die depressiejare.
Soos ek by die Afrikaanse Wikipedia skryf:
Ek staan hoogs verstom.
Ek glo nie Nienaber sou lieg nie - maar dit het 'n impak op my hele linieêre denkpatroon wat glo in 'n evolusionêre patroon met 'n stadige, byna kruipgang-ontwikkelingsgang. Hier het ons nie alleen blote toeval nie, maar sommer ook die bonatuurlike wat deus ex machina-styl uit die vierde dimensie ingryp - kompleet soos in 'n Griekse drama. As ek moet dink aan al die werke van Nienaber wat ek selfs vandag nog sal gebruik, dan sou al hierdie werke nooit daar gewees het nie, want hy sou nooit gaan studeer het nie, en die Afrikaanse letterkundestudie sou veel armer gewees het [en hierdie meneer was 'n boekversamelaar soos min!]. En waarom juis gedurende die depressiejare verskyn? Waarom nie vroeër, of later, of selfs vandag in 2019 nie? Is dit dalk omdat - iets of iemand jou gesindheid ken, sal weet jy sal nie die geld uitmors of krampagtig aan vasklou nie, maar benut? Dis... hoogs esoteries! Dit is nie in dieselfde liga soos R175 miljoen wat jy met die Lotto Wen nie! En dan is daar ook die voorwaarde van "met die helm gebore wees"; gelukkig of ongelukkig is jy wat daarmee gebore is. Lukrake toeval of die uitgesoekte een?
Nie dat ek dink die bovermelde het noodwendig ensiklopediese waarde nie, maar soos T.J. Haarhoff sien ons weer die bonatuurlike wat op 'n manier die geesteswetenskaplikes se paaie op 'n manier kruis en beïnvloed. ...more
Sep 14, 2019 12:55PM · like · see review
by J.H.P. Serfontein
Ek het vanaand (9 September 2019) die volgende by Wikipedia toegevoeg:
J.H.P. Serfontein bou in sy boek Die verkrampte aanslag (1970) De Klerk se begrippe verder uit. Diegene binne die Nasionale Party, wat gekant was teen afsonder Ek het vanaand (9 September 2019) die volgende by Wikipedia toegevoeg:
J.H.P. Serfontein bou in sy boek Die verkrampte aanslag (1970) De Klerk se begrippe verder uit. Diegene binne die Nasionale Party, wat gekant was teen afsonderlike ontwikkeling (en 'n "baasskap"-rassebeleid aangehang het), gekant was teen 'n Suid-Afrikanisme met noue samewerking met die Engelssprekende, maar ook anderskleurige en anderstalige landgenote (en daarteenoor etnosentries Afrikaneridenteitsbewus en isolasionisties is), veranderde sportbeleid en uitruil van swart diplomate, word deur die skrywer (asook die destydse Nasionale Pers-koerante) beskou as verkramp.
Die sogenaamde verkrampte Hertzog-groepie, wat verskeie frontorganisasies gestig het om, volgens Serfontein, van binne die N.P.-Party die mag en beeld van Eerste Minister John Vorster te ondermyn en self die party te beïnvloed, sou later gedwing word om van die N.P. weg te skeur om die Herstigte Nasionale Party te vorm. Maar waar daar onder die Nasionale Party verkramptes was (maar tog beweeglikheid), beskou Serfontein die Verenigde Party en Progressiewe Party asook die Engelse media geheel en al as gestolde monolitiese granietblokke. Nie alleen is daar geen "broedertwis" onder die Engelse koerante te bespeur wat op dinamiese gesonde oop gesprek dui nie, maar eerder wel op verstarde denke ("die totaalindruk is dié van ongeïnteresseerdheid, vaalheid, eenvormigheid, en 'n feitlik dodelike voorafbepaalbaarheid van wat die Engelse pers se standpunt oor 'n bepaalde saak gaan wees [anti-nasionalisties]"), maar ook die Verenigde Party se 19de-eeuse beleid van leierskap ("blanke leierskap oor 'n onverdeelde Suid-Afrika") stem op 'n druppel water ooreen met die verkrampte Herstigte Nasionale Party se "baasskap"-model. 'n Jaarlange poging in 1966 deur 'n spesiale komitee binne die Verenigde Party om 'n vernuwende rassebeleid op te trek, is eenvoudig deur die leiding van sir De Villiers Graaff geveto. Ook die Progressiewe Party het met die skrywe van Die verkrampte aanslag (23 Februarie 1970) sedert sy stigtingsjaar in 1959 absoluut geen beleidsverandering aangebring nie. Serfontein beskuldig ook die opposisie (met vernaamlik Engelssprekende kiesers) dat, as feitlik geen belangstelling in Afrikanernasionalisme of -politiek in die hede getoon word nie (laat staan nog sy taal), diegene skynbaar nog minder sal weet wat Swart Nasionalisme behels (of hoe om dit met hul Westminster-gees te temper) wat aan die opmars is.
Serfontein vergelyk in sy slotwoorde die verskil tussen verkramp en verlig met die Jodedom:
Mooi, en nou my werklike kommentaar.
"Het hierdie mense werklik nie 'n lewe nie?" het ek al hoe meer begin wonder hoe verder ek die boek gelees het. Ek dag eers die skrywer oordryf, maar hoe meer ons sien hoe frontorganisasies gestig word om "uit alle oorde" Vorster aan te val, hoe meer ons sien hoe partylede of partybeleid herhaaldelik vanaf verhoë en van agter kateders beswadder word (net om dit dan agterna weer te ontken en lojaliteit te beloof), skrywersgroepe kry om koerante te oordonder met briewe wat elke probleem uit verband ruk... vir drie jaar lank...
Dit is, soos wat die ene Dawie van Die Burger (p. 212) gesê het - presies dieselfde modus operandi soos die kommuniste te werk sou gaan.
Ek het hierdie boek eintlik begin lees, omdat ek nog altyd wou weet waaroor die bohaai was. Soos ek verstaan is daar net in vier Wes-Kaapse biblioteke (Mossel Bay Region, SN Central Reference, Vanrhynsdorp Region, CJ Langenhoven PL) die boek oor - so toe ek nou op Montagu hierdie boek in die Hospieswinkel raakloop, kon ek nie nee dankie sê nie.
Eintlik vind ek die boek net om een rede nuttig: taalstrategie wat nie gewerk het nie. Die boek het bewys dat immigrasie en tweetaligheid en Suid-Afrikanerskap as "ideaal" Afrikaans op geen manier bevorder het nie. Dit sluit eintlik aan by Huldigingsbundel P.J. Nienaber asook Jaap Steyn se Tuiste in eie taal Ongelukkig bied die boek geen oplossing vir die Afrikaanse taaldilemma nie.
Ek bedoel, om soos 'n kibboets-Jood jou vyand te ken is goed en wel. Maar die NP het saam met hul vyand (ANC) in dieselfde bed geklim om die vrede te bewaar en versoening te bewerk. En toe die Durex eers klap, toe is die skande oor sy huis (die NP s'n).
Verder kom die skrywer vir my 'n bietjie selfvoldaan voor. Dit laat mens nou wonder - gestel die Herstigte Nasionale Party het die Nasionale Party verbygesteek (kiesers, belangstelling, geld); sou hierdie boek enigsins verskyn het? Verder dink ek ook net te veel predikante (wat geen politieke opgang wil maak nie) word te maklik by die "verkramptes" betrek wat alleen politieke opgang wou maak. Onthou ook dat baie van die N.P. ook beroepspolitici was, terwyl jou H.N.P. hoofsaaklik akademici was. ...more
Sep 09, 2019 01:01PM · like · see review
More of Suidpunt's books…
Suidpunt’s Year In Books
Suidpunt’s 2018 Year in Books
Take a look at Suidpunt’s Year in Books. The good, the bad, the long, the short—it’s all here.
See Suidpunt’s 2018 Year in Books
Suidpunt’s Friends (3)
3,486 books | 362 friends
3,346 books | 102 friends
People Suidpunt is Following
3327217 out of 3327217
Polls voted on by Suidpunt
Lists liked by Suidpunt